สำนักข่าวหัวเขียว : ชนะสบาย
ใครว่าผลเลือกตั้งซ่อม ส.ส.เขต 5 นครปฐม พลิกล็อก,ความจริงมันไม่พลิกล็อกอะไรเลย,การที่ นายเผดิมชัย สะสมทรัพย์ เจ้าพ่อนครปฐม พรรคชาติไทยพัฒนา คะแนนนำโด่งม้วนเดียวจบ ชนะ นาย ไพรัฏฐโชติก์ จันทรขจร พรรคอนาคตใหม่ เกือบหนึ่งหมื่นคะแนน ก็ไม่ใช่เรื่องน่าแปลกใจ,แม่ลูกจันทร์ หยิบผลเลือกตั้งซ่อม ส.ส.นครปฐม เขต 5 มาพลิกคว่ำพลิกหงายให้เห็นชัดๆทุกแง่ทุกมุม,เขตเลือกตั้งที่ 5 อำเภอสามพราน จำนวนผู้มีสิทธิเลือกตั้ง 1.4 แสนคน,การเลือกตั้งใหญ่ 6 เดือนก่อน มีผู้ไปใช้สิทธิเลือกตั้งถึง 76 เปอร์เซ็นต์,แต่เลือกตั้งซ่อมล่าสุด มีผู้ไปใช้สิทธิเลือกตั้งเพียง 63 เปอร์เซ็นต์,ลดลงไปถึง 13 เปอร์เซ็นต์,คะแนนเสียงหดหายไปกว่า 18,000 คะแนน,ถ้ามองลึกลงไปอีก การเลือกตั้งซ่อมครั้งนี้มีผู้ใช้สิทธิรวมทั้งสิ้น 91,043 คน พี่น้องชาวสามพรานแห่ไปลงคะแนนให้ นายเผดิมชัย มากถึง 41 เปอร์เซ็นต์,ลงคะแนนให้ นายไพรัฏฐโชติก์ พรรคอนาคตใหม่ ที่ลงป้องกันแชมป์แทนเมีย 31 เปอร์เซ็นต์,ลงคะแนนให้ นายสุรชัย อนุตธโต พรรคประชาธิปัตย์ 20 เปอร์เซ็นต์,วัดเปอร์เซ็นต์แล้ว นายเผดิมชัย ล้างจั๊กกระแร้รอชูมือล่วงหน้าได้เลย,แม่ลูกจันทร์ ชี้ว่า ถ้ามองลึกยิ่งกว่านั้น ต้องเอาคะแนนเลือกตั้ง 2 ครั้งมาวางเทียบกัน,เลือกตั้งใหญ่เดือนมีนาคม นายเผดิมชัย บ้านใหญ่นครปฐม ชะล่าใจว่าชนะแบเบอร์,ปรากฏว่าได้คะแนนติดปลายนวมเพียง 12,279 คะแนน,แต่เลือกตั้งซ่อมล่าสุด คะแนนกระเด้งพรวดไปถึง 37,675 คะแนน,แสดงว่านายเผดิมชัยไล่สอยคะแนนเพิ่มขึ้นกว่า 2.5 หมื่นคะแนน,ย้ายไปโฟกัสพรรคอนาคตใหม่เลือกตั้งครั้งแรก (นางจุมพิตา จันทรขจร) เข้าป้ายได้ไป 33,164 คะแนน,เลือกตั้งซ่อมล่าสุด พรรคอนาคตใหม่ ส่งสามีอดีต ส.ส.ลงสนามแทนเก็บคะแนน เสียงไปได้ 28,216 คะแนน,ลดจากการเลือกตั้งครั้งแรก 4,948 คะแนน,ส่วน นายสุรชัย พรรคประชาธิปัตย์ เลือกตั้งครั้งก่อนได้ 18,970 คะแนน เลือกตั้งล้างตาล่าสุดยังได้คะแนนใกล้เคียงครั้งแรก 18,425 คะแนน,แสดงว่าคะแนนแฟนพันธุ์แท้พรรคประชาธิปัตย์ เขต 5 นครปฐม เกาะกลุ่มเหนียวแน่น ไม่เพิ่มไม่ลดไม่ขึ้นไม่ลง,ถ้ามองให้ลึกทะลุกึ๋น จะพบว่า 37,675 คะแนน ที่ชาวสามพรานเทเสียงเลือก นายเผดิมชัย ไหลมาจากคะแนนเสียงที่เคยเลือกผู้สมัครพรรคพลังประชารัฐ 18,741 คะแนน,บวกกับคะแนนแถมจากพรรคเพื่อไทย เติมให้ชิมช้อปใช้อีกเกือบหนึ่งหมื่นคะแนน,สำหรับพรรคอนาคตใหม่กระดูกการเมืองยังอ่อน แม้โดนเจ้าเก่าทวงเก้าอี้ ส.ส.คืนก็ไม่ควรเสียใจ,เพราะ 28,216 คะแนนจากการเลือกตั้งล่าสุด เป็นคะแนนจากกลุ่มคนรุ่นใหม่ที่ศรัทธาพรรคอนาคตใหม่เพียวๆ,ส่วนคะแนนเสียงที่ลดไปร่วม 5,000 คะแนน เพราะจำนวนผู้ใช้สิทธิเลือกตั้งซ่อมลดลง 13 เปอร์เซ็นต์,แต่ที่ต้องคิดหนักและคิดเยอะ คือพรรคประชาธิปัตย์ ซึ่งหวังว่าพรรคพลังประชารัฐจะเทคะแนนให้เป็นกอบเป็นกำ,แต่ผลเลือกตั้งชี้ชัดว่าพรรคพลังประชารัฐเทคะแนนให้พรรคชาติไทยพัฒนาพรรคเดียว,ไม่เอื้อเฟื้อเผื่อแผ่ให้พรรคประชาธิปัตย์บ้างเลย,หัวใจทำด้วยเนื้อมันก็เฮิร์ตนะโยม.,แม่ลูกจันทร์
การที่ นายเผดิมชัย สะสมทรัพย์ เจ้าพ่อนครปฐม พรรคชาติไทยพัฒนา คะแนนนำโด่งม้วนเดียวจบ ชนะ นาย ไพรัฏฐโชติก์ จันทรขจร พรรคอนาคตใหม่ เกือบหนึ่งหมื่นคะแนน ก็ไม่ใช่เรื่องน่าแปลกใจ
ชนะสบาย,เลือกตั้งซ่อม,เผดิมชัย สะสมทรัพย์,พรรคชาติไทยพัฒนา,นครปฐม,แม่ลูกจันทร์,สำนักข่าวหัวเขียว